นักวิจัยพบ ผล Blueberry มีประโยชน์ต่อสุขภาพ เป็นยอดผลไม้ชนิดใหม่
นักวิจัยที่ศึกษาเกี่ยวกับผลไม้พบว่า ผล Blueberry นั้น นอกจากจะรสอร่อยแล้ว ยังมีประโยชน์ต่อสุขภาพ ถึงขั้นที่นักวิจัยจัดให้เป็นยอดผลไม้ชน
ขณะที่ความต้องการBlueberry สูงขึ้นอย่างมาก และ Blueberry ป่า หรือ Blueberry ชนิดพุ่มเตี้ยปลูกกันไม่ได้ง่ายๆ แต่ประเทศต่างๆ ทั่วโลกตั้งแต่เยอรมันนี ถึงอืตาลีตั้งแต่อุรุกวัย จนถึงอัฟริกาใต้ กำลังปลูกต้น Blueberryชนิดพุ่มสูง สำหรับการส่งออก ในจีนก็มีการตั้งโรงงานบรรจุหีบห่อหรือทำบลูเบอรีกระป๋องขึ้นมาหลายแห่งแล้ว และนักวิทยาศาสตร์และผู้เชี่ยวชาญด้านพืชสวนที่มหาวิทยาลัยเกษตรตาโปลิ[Dapoli Agricultural University] ที่รัฐมหาราชตราในอินเดียก็ได้พัฒนากระบวนการผลิตไวน์จากบลูเบอรีได้ระดับมาตรฐานไปแล้ว Blueberry ผลไม้ผลกลมเล็กๆ สีน้ำเงินเข้มนั้น ชาวอเมริกันอินเดียนหรืออินเดียนแดงใช้ในการปรุงอาหาร ใช้เป็นยา และทำสีย้อมแบบครามมานานแล้ว Blueberry เป็นไม้พุ่ม มี 2 ชนิด คือ ชนิดพุ่มสูงที่ปลูกกันตามบ้านและชนิดพุ่มเตี้ย หรือ Blueberry ป่า เป็นที่ทราบกันมานานแล้วว่าBlueberryมีประโยชน์ต่อสุขภาพมากเพราะมีวิตามิน C และ วิตามิน Eอยู่มาก ราวสองสามปีมานี้ ความต้องการ Blueberry สูงขึ้นมาก เมื่อนักวิจัยพบว่า ผลไม้กลมๆ เล็กๆ สีน้ำเงินเข้มนี้ มีสาร anti-oxidantอยู่ในระดับสูงด้วย สาร anti-oxidant นั้นเป็นสารเคมีที่ต่อต้านการอักเสบ ช่วยต่อสู้ภาวะการแก่ตัวหรือชะลอความแก่และอาจช่วยป้องกันโรคมะเร็งนักวิจัยบอกว่ายิ่ง Blueberry ป่าด้วยแล้ว มีระดับสารanti-oxidant สูงมากกว่าผลไม้ชนิดอื่นใด นักวิทยาศาสตร์ที่University of Maine ในรัฐMaine ซึ่งปลูกต้น Blueberryป่ามากที่สุดในโลก กำลังทำการศึกษาหลายอย่างเกี่ยวกับผลไม้นี้ อย่างหนึ่งคือการศึกษาที่มุ่งในเรื่องระบบหลอดเลือดหัวใจและผลที่ Blueberry มีต่อการปรับปรุงการไหลเวียนของโลหิตและการลดการอักเสบของเส้นเลือดใหญ่การศึกษาอีกอย่างหนึ่ง มุ่งดูว่าผลไม้นี้จะช่วยทำให้คนเรารู้สึกอิ่มโดยที่รับประทานอาหารน้อยได้หรือไม่ และยังมีการศึกษาเกี่ยวกับผลในการช่วยปรับปรุงขีดความสามารถของคนเราในการปรับสายตาให้ชินกับความมืด ซึ่งจะเป็นประโยชน์ด้านความปลอดภัยในการขับรถตอนกลางคืน นอกจากนั้น ยังมีนักวิจัยกลุ่มอื่นศึกษาในเรื่องที่ว่าBlueberry จะช่วยในการบำบัดรักษาโรคอัลไซเมอร์และโรคเบาหวานได้อย่างไรหรือไม่ด้วย David Yarborough อาจารย์สาขาวิชาพืชสวนที่ University of Maine กล่าวว่า จากการศึกษาที่ผ่านมา ผล Blueberryไม่ได้ช่วยป้องกันโรคเหล่านั้น แต่ช่วยชะลอการขยายตัวของโรคและปรับปรุงสุขภาพ และความสามารถในการทำงานของอวัยวะต่างๆ